Michaela O'Neill

Michaela O'Neill, nomine nativo Michelle Doris (Fermoy in oppido comitatus Corcagiensis nata die 10 Ianuarii 1977) est politica Hiberniae Septentrionalis.

E familia oppidi Clonoe comitatus Tyronensis orta, Dungannon in urbe educata ubi pater consiliarius municipalis merebat, annum vicensimum primum agens sodalis factionis Sinn Féin facta est; cui factioni praeses vicaria functa erit a die 10 Februarii 2018.

Consiliaria mox iuxta politicum  laborare coepit. Ipsa ab anno 2007 legata est conventui legislativo Hiberniae Septentrionalis. Ministra ab agricultura evolutionisque ruralis a die 5 Maii 2011 usque in 6 Maii 2016 meruit, deinde ministra a valetudine usque ad 2 Martii 2017. Prima ministra vicaria Hiberniae Septentrionalis die 11 Ianuarii 2020 facta est. Factione Sinn Féin in comitiis anni 2022 ineuntis victrice, Michaela O'Neill ministra primaria fieri debebat (huius factionis prima) nisi quod factionistae Unionistarum democraticae co-operationem duos fere annos recusavissent. Denuo die 3 Februarii 2024 officium primae ministrae accepit.

 Bibliographia 
 Rory Carroll, "Michelle O’Neill: Sinn Féin leader from IRA family who has vowed to respect royals" in The Guardian (3 Februarii 2024)
 Henry McDonald, "Michelle O'Neill: new Sinn Féin leader marks republican sea change" in The Guardian (23 Ianuarii 2017)
 Gerry Moriarty, "Michelle O’Neill takes over as new Sinn Féin leader in North" in Irish Times (23 Ianuarii 2017)

Categoria:Politici Hiberniae
Categoria:Incolae Hiberniae Septentrionalis
Categoria:Gubernatores provinciarum
Categoria:Ministri agriculturae
Categoria:Ministri valetudinis